ལས་འགུལ་གྱི་བསྒྲགས་གཏམ་ཡིག་ཆའི་ནང་།ཕྱི་ཟླ་༨ཚེས་༡༡གི་མཚན་མོའི་ཆུ་ཚོད་༡༢ཙམ་ན་སྡེ་དགེ་འདན་མ་རུ་སྡེ་དཔོན་དབང་གྲགས་ལགས་རྒྱ་གཞུང་གིས་མ་ཉེས་ཁ་གཡོག་འོག་འཛིན་བཟུང་བྱས་ཤིང་།ཚེས་༡༢ཉིན་མི་མང་གིས་སྡེ་དཔོན་དབང་གྲགས་ཀློད་གྲོལ་དགོས་པའི་ཞི་འབོད་བྱས་པར་རྒྱ་གཞུང་དྲག་ཆས་དམག་མིས་མི་མང་ལ་མེ་མདའ་གང་བྱུང་བརྒྱབ་སྟེ་ཉུང་མཐར་ཉེས་མེད་མི་མང་བཅུ་གྲངས་ལ་རྨས་སྐྱོན་བཟོས་ཡོད་པ་དང་།དེ་དག་ཁྲོད་ཀྱི་རང་ལོ་༦༠ཡིན་པའི་སྡེ་དཔོན་དབང་གྲགས་ཀྱི་ཨ་ཞང་ཚེ་དབང་མགོན་པོ་དང་།དབང་གྲགས་གྱི་སྤུན་མཆེད་རང་ལོ་༤༢ཡིན་པའི་ཡེ་ཤེས།དབང་གྲགས་ཚང་གི་རང་ལོ་༡༨ཡིན་པའི་མག་པ་སྦྱིན་པ་མཐར་ཕྱིན་ཁོང་གསུམ་ལ་དུས་ཐོག་སྨན་བཅོས་བྱེད་མ་བཅུག་པའི་སྟེང་།རྡུང་རྡེག་མནར་གཅོད་བཏང་སྟེ་བསད་དེ་ཕྱི་ཚེས་༡༨ཉིན་ཁོང་ཚོའི་སྐུ་ཕུང་ནང་མིར་རྩིས་སྤྲོད་བྱས་འདུག